nibzard/narodne-novine-full-text-markdown huggingface dataset:
### NN 11/2019 (30.1.2019.), Odluka o imenovanju člana Nacionalnog vijeća za praćenje provedbe Strategije suzbijanja korupcije

HRVATSKI SABOR

222

Na temelju članka 81. Ustava Republike Hrvatske i članka 4. Odluke o Nacionalnom vijeću za praćenje provedbe Strategije suzbijanja korupcije (»Narodne novine«, br. 82/06. i 35/09.) Hrvatski sabor na sjednici 25. siječnja 2019. donio je

ODLUKU

O IMENOVANJU ČLANA NACIONALNOG VIJEĆA ZA PRAĆENJE PROVEDBE STRATEGIJE SUZBIJANJA KORUPCIJE

I.

Za člana Nacionalnog vijeća za praćenje provedbe Strategije suzbijanja korupcije imenuje se DARIO UMLJENOVIĆ.

II.

Mandat člana Nacionalnog vijeća za praćenje provedbe Nacionalnog programa suzbijanja korupcije traje do isteka mandata pojedinog saziva Hrvatskoga sabora.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/40
 Zagreb, 25. siječnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 11/2019 (30.1.2019.), Odluka o imenovanju dijela članova Vijeća za zaštitu tržišnog natjecanja

HRVATSKI SABOR

224

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09. i 80/13.) Hrvatski sabor na sjednici 25. siječnja 2019. donio je

ODLUKU

O IMENOVANJU DIJELA ČLANOVA VIJEĆA ZA ZAŠTITU TRŽIŠNOG NATJECANJA

I.

Za članove Vijeća za zaštitu tržišnog natjecanja imenuju se:

– dr. sc. MIRTA KAPURAL

– mr. sc. LJILJANA PAVLIC

– DENIS MATIĆ.

II.

Ova Odluka stupa na snagu danom donošenja.

Klasa: 021-13/18-07/37
 Zagreb, 25. siječnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 11/2019 (30.1.2019.), Odluka o razrješenju dijela članova Vijeća za zaštitu tržišnog natjecanja

HRVATSKI SABOR

223

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09. i 80/13.) Hrvatski sabor na sjednici 25. siječnja 2019. donio je

ODLUKU

O RAZRJEŠENJU DIJELA ČLANOVA VIJEĆA ZA ZAŠTITU TRŽIŠNOG NATJECANJA

Razrješuju se dužnosti članovi Vijeća za zaštitu tržišnog natjecanja, s danom 15. studenoga 2018., zbog isteka mandata:

– DENIS MATIĆ

– mr. sc. LJILJANA PAVLIC

– mr. sc. TATJANA PEROKOVIĆ.

Klasa: 021-13/18-07/37
 Zagreb, 25. siječnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 12/2019 (1.2.2019.), Odluka o izmjeni Odluke o osnivanju Lučke uprave Split

VLADA REPUBLIKE HRVATSKE

240

Na temelju članka 47. stavaka 1. i 3. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 30. siječnja 2019. godine donijela

ODLUKU

O IZMJENI ODLUKE O OSNIVANJU LUČKE UPRAVE SPLIT

I.

U Odluci o osnivanju Lučke uprave Split (»Narodne novine«, br. 45/97, 155/98, 72/11 i 114/14), u točki IV. podtočki 4. »Kaštelanski bazen«, u dijelu: »kopneni dio« podstavak » – Bazen A« briše se u cijelosti.

U dijelu: »morski dio« podstavak » – Bazen A« briše se u cijelosti.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/19-04/13

Urbroj: 50301-27/20-19-2

Zagreb, 30. siječnja 2019.

Predsjednik
 mr. sc. Andrej Plenković, v. r.
### NN 12/2019 (1.2.2019.), Odluka o izmjeni Odluke o minimalno potrebnim deviznim potraživanjima

Hrvatska narodna banka

244

Na temelju članka 77. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENI ODLUKE O MINIMALNO POTREBNIM DEVIZNIM POTRAŽIVANJIMA

Članak 1.

U Odluci o minimalno potrebnim deviznim potraživanjima (»Narodne novine«, br. 132/2017.) u članku 4. stavak 1. mijenja se i glasi:

»Iznimno, za razdoblje od 7. veljače 2019. do 7. svibnja 2020. u devizna potraživanja, za potrebe ove Odluke, banke uključuju i nominalni iznos trezorskog zapisa Ministarstva financija Republike Hrvatske ISIN: HRRHMFT019X5.«

Članak 2.

Ova Odluka objavljuje se u »Narodnim novinama«, a stupa na snagu 7. veljače 2019.

O. br. 23-020/01-19/BV

Zagreb, 31. siječnja 2019.

Guverner
 Hrvatske narodne banke
 Boris Vujčić, v. r.
### NN 13/2019 (6.2.2019.), Odluka o usklađenju sredstava jamstvenog pologa za 2019. godinu

HRVATSKA AGENCIJA ZA NADZOR FINANCIJSKIH USLUGA

265

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12) te primjenom odredbe članka 112. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18 i 115/18), Hrvatska agencija za nadzor financijskih usluga na sjednici Upravnog vijeća održanoj 28. siječnja 2019. donijela je

ODLUKU

O USKLAĐENJU SREDSTAVA JAMSTVENOG POLOGA ZA 2019. GODINU

Članak 1.

(1) Mirovinsko društvo dužno je za svakih deset tisuća članova iznad pedeset tisuća članova svih kategorija obveznih mirovinskih fondova kojima upravlja održavati jamstveni polog najmanje u vrijednosti osnovice koju čini iznos od milijun kuna usklađen prema indeksu potrošačkih cijena, na temelju podataka Državnog zavoda za statistiku, pri čemu je baza za izračun 2002. godina.

(2) Državni zavod za statistiku je objavio kako su cijene dobara i usluga za osobnu potrošnju u 2018. u prosincu, u odnosu na prosinac 2017., više za 0,8% odnosno da indeks potrošačkih cijena za 2018. godinu iznosi 100,8.

(3) Osnovica iz stavka 1. ovoga članka za 2019. godinu iznosi 1.384.817,99 kn.

(4) Usklađenje sredstava jamstvenog pologa prema utvrđenoj osnovici za 2019. godinu iz stavka 3. ovoga članka, mirovinsko društvo dužno je izvršiti u roku 15 dana od dana stupanja na snagu ove Odluke.

(5) Mirovinsko društvo dužno je Hrvatskoj agenciji za nadzor financijskih usluga dostaviti dokaze o stanju jamstvenog pologa na dan 31. prosinca 2018. i usklađenju izvršenom u skladu s ovom Odlukom.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/19-03/04

Ubroj: 326-01-40-41-19-1

Zagreb, 28. siječnja 2019.

Predsjednik
 Upravnog vijeća
 dr. Sc. Ante Žigman, v. r.
### NN 13/2019 (6.2.2019.), Odluka o imenovanju zamjenice općinskog državnog odvjetnika u Općinskom državnom odvjetništvu u Puli - Pola

DRŽAVNOODVJETNIČKO VIJEĆE

262

ODLUKA

Državnoodvjetničko vijeće na temelju članka 152. u vezi s člankom 159. a Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 71. sjednici održanoj 22. siječnja 2019.,

odlučilo je

I. Za zamjenicu općinskog državnog odvjetnika u Općinskom državnom odvjetništvu u Puli – Poli, imenuje se ŽELJKA PERKOV viša državnoodvjetnička savjetnica u Općinskom državnom odvjetništvu u Puli – Poli.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-19/2018

Zagreb, 22. siječnja 2018.

Predsjednica
 Državnoodvjetničkog vijeća
 Snježana Frković, v. r.
### NN 13/2019 (6.2.2019.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Zagrebu

Državnoodvjetničko vijeće

261

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018) odlučujući o zahtjevu za razrješenje Ivane Špehar Janković, na 71. sjednici održanoj 22. siječnja 2019.,

odlučilo je

IVANA ŠPEHAR JANKOVIĆ razrješava se dužnosti zamjenice općinskog državnog odvjetnika u Općinskom državnom odvjetništvu u Zagrebu, s danom 22. siječnja 2019.

Broj: DOVO-57/2018-4

Zagreb, 22. siječnja 2019.

Predsjednica
 Državnoodvjetničkog vijeća
 Snježana Frković, v. r.
### NN 13/2019 (6.2.2019.), Pravilnik o izmjenama Pravilnika o Upisniku regionalnih koordinatora i lokalnih razvojnih agencija

Ministarstvo regionalnoga razvoja i fondova Europske unije

257

Na temelju članka 31. stavka 2. Zakona o regionalnom razvoju Republike Hrvatske (»Narodne novine«, broj 147/14, 123/17 i 118/18) ministrica regionalnoga razvoja i fondova Europske unije donosi

PRAVILNIK

O IZMJENAMA PRAVILNIKA O UPISNIKU REGIONALNIH KOORDINATORA I LOKALNIH RAZVOJNIH AGENCIJA

Članak 1.

U Pravilniku o Upisniku regionalnih koordinatora i lokalnih razvojnih agencija (»Narodne novine«, broj 24/18) u članku 2. riječi: »Agencija za regionalni razvoj Republike Hrvatske (u daljnjem tekstu: Agencija)« zamjenjuju se riječima: »Ministarstvo regionalnoga razvoja i fondova Europske unije (u daljnjem tekstu: Ministarstvo)«.

Članak 2.

U članku 9. stavcima 2. i 3., člancima 10. i 11., članku 12. stavcima 3. i 4. te članku 13. stavcima 1. i 2. riječ: »Agencija« u određenom padežu zamjenjuje se riječju: »Ministarstvo« u odgovarajućem padežu.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-02/2

Urbroj: 538-06-1-1/410-19-1

Zagreb, 24. siječnja 2019.

Ministrica regionalnoga razvoja
 i fondova Europske unije
 Gabrijela Žalac, dipl. oec., v. r.
### NN 13/2019 (6.2.2019.), Odluka o postavljanju izvanredne i opunomoćene veleposlanice Republike Hrvatske u Istočnoj Republici Urugvaju, sa sjedištem u Buenos Airesu

PREDSJEDNICA REPUBLIKE HRVATSKE

245

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/18-01/06, urbroj: 50301-15/07-19-15 od 23. siječnja 2019., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

DUŠKA PARAVIĆ, izvanredna i opunomoćena veleposlanica Republike Hrvatske u Argentinskoj Republici, sa sjedištem u Buenos Airesu, postavlja se i za izvanrednu i opunomoćenu veleposlanicu Republike Hrvatske u Istočnoj Republici Urugvaju, sa sjedištem u Buenos Airesu.

Ova Odluka stupa na snagu danom donošenja.

Klasa: 018-07/19-02/01
 Urbroj: 71-06-01/1-19-2
 Zagreb, 28. siječnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 13/2019 (6.2.2019.), Rješenje o imenovanju zamjenice državnog tajnika Središnjeg državnog ureda za razvoj digitalnog društva

VLADA REPUBLIKE HRVATSKE

248

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 4. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 30. siječnja 2019. godine donijela

RJEŠENJE

O IMENOVANJU ZAMJENICE DRŽAVNOG TAJNIKA SREDIŠNJEG DRŽAVNOG UREDA ZA RAZVOJ DIGITALNOG DRUŠTVA

Imenuje se KRISTINA POSAVEC zamjenicom državnog tajnika Središnjeg državnog ureda za razvoj digitalnog društva, s danom 1. ožujka 2019. godine, na razdoblje od četiri godine.

Klasa: UP/I 080-02/19-01/04
 Urbroj: 50301-15/07-19-02
 Zagreb, 30. siječnja 2019.

Predsjednik
 mr. sc. Andrej Plenković, v. r.
### NN 13/2019 (6.2.2019.), Rješenje o razrješenju članica Upravnog vijeća Središnjeg registra osiguranika

VLADA REPUBLIKE HRVATSKE

249

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 1. Zakona o Središnjem registru osiguranika (»Narodne novine«, br. 159/13 i 39/18), Vlada Republike Hrvatske je na sjednici održanoj 30. siječnja 2019. godine donijela

RJEŠENJE

O RAZRJEŠENJU ČLANICA UPRAVNOG VIJEĆA SREDIŠNJEG REGISTRA OSIGURANIKA

Razrješuju se dužnosti članice Upravnog vijeća Središnjeg registra osiguranika, radi isteka mandata:

– ANA KRANJAC JULARIĆ, imenovana na prijedlog Gospodarsko-socijalnog vijeća iz redova sindikata

– MILICA JOVANOVIĆ, imenovana na prijedlog Gospodarsko-socijalnog vijeća iz redova poslodavaca.

Klasa: 080-02/19-02/04
 Urbroj: 50301-15/07-19-02
 Zagreb, 30. siječnja 2019.

Predsjednik
 mr. sc. Andrej Plenković, v. r.
### NN 13/2019 (6.2.2019.), Rješenje o razrješenju dijela članova i zamjenice članice Savjeta za mlade

VLADA REPUBLIKE HRVATSKE

250

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke IV. stavka 1. Odluke o osnivanju Savjeta za mlade (»Narodne novine«, br. 102/12, 56/15 i 19/17), Vlada Republike Hrvatske je na sjednici održanoj 30. siječnja 2019. godine donijela

RJEŠENJE

O RAZRJEŠENJU DIJELA ČLANOVA I ZAMJENICE ČLANICE SAVJETA ZA MLADE

1. Razrješuju se dužnosti članice Savjeta za mlade:

– ANA FRANGEŠ, na koju je imenovana kao predstavnica Ministarstva pravosuđa

– KLAUDIJA BRKIĆ, na koju je imenovana kao predstavnica Ureda za ljudska prava i prava nacionalnih manjina.

2. Razrješuje se IVANA KODRIĆ dužnosti zamjenice članice Savjeta za mlade, na koju je imenovana kao predstavnica Ministarstva pravosuđa.

Klasa: 080-02/19-02/03
 Urbroj: 50301-15/07-18-02
 Zagreb, 30. siječnja 2019.

Predsjednik
 mr. sc. Andrej Plenković, v. r.
### NN 13/2019 (6.2.2019.), Rješenje o imenovanju dijela članova i zamjenice članice Savjeta za mlade

VLADA REPUBLIKE HRVATSKE

251

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke IV. stavka 1. Odluke o osnivanju Savjeta za mlade (»Narodne novine«, br. 102/12, 56/15 i 19/17), Vlada Republike Hrvatske je na sjednici održanoj 30. siječnja 2019. godine donijela

RJEŠENJE

O IMENOVANJU DIJELA ČLANOVA I ZAMJENICE ČLANICE SAVJETA ZA MLADE

1. Za članice Savjeta za mlade, imenuju se:

– IVANA KODRIĆ, kao predstavnica Ministarstva pravosuđa

– DANIJELA GAUBE, kao predstavnica Ureda za ljudska prava i prava nacionalnih manjina.

2. Imenuje se SANDRA HIRC zamjenicom članice Savjeta za mlade, kao predstavnica Ministarstva pravosuđa.

Klasa: 080-02/19-01/06
 Urbroj: 50301-15/07-18-02
 Zagreb, 30. siječnja 2019.

Predsjednik
 mr. sc. Andrej Plenković, v. r.
### NN 13/2019 (6.2.2019.), Odluka o puštanju u optjecaj kovanog novca kuna i lipa s oznakom godine kovanja »2019.«

Hrvatska narodna banka

266

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 30. siječnja 2019. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE
 KOVANJA »2019.«

1. Kovani novac kuna i lipa s oznakom godine kovanja »2019.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) i s osnovnim obilježjima (osim godine kovanja) utvrđenima u Odluci o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.) pušta se u optjecaj 15. veljače 2019.

2. Ova Odluka stupa na snagu prvoga dana od dana objave u »Narodnim novinama«.

O. br. 848/2019
 Zagreb, 30. siječnja 2019.

Predsjednik Savjeta
 Hrvatske narodne banke
 guverner
 Hrvatske narodne banke
 Boris Vujčić, v. r.
### NN 13/2019 (6.2.2019.), Odluka o dopuni Odluke o davanju koncesije za posebnu upotrebu pomorskog dobra radi gradnje i korištenja građevine »Most kopno – Pelješac«

VLADA REPUBLIKE HRVATSKE

247

Na temelju članka 19. stavka 2. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 1. veljače 2019. godine donijela

ODLUKU

O DOPUNI ODLUKE O DAVANJU KONCESIJE ZA POSEBNU UPOTREBU POMORSKOG DOBRA RADI GRADNJE I KORIŠTENJA GRAĐEVINE »MOST KOPNO – PELJEŠAC«

I.

U Odluci o davanju koncesije za posebnu upotrebu pomorskog dobra radi gradnje i korištenja građevine »Most kopno – Pelješac« (»Narodne novine«, broj 53/18), u točki I. dodaje se stavak 2. koji glasi:

»Ovlašćuje se Ovlaštenik koncesije dio kopna u Općini Ston na k.č.br. 1120/2, k.č.br. 1057/227, na dijelu k.č.br. 1057/226 i na dijelu k.č.br. 1057/228, sve k.o. Brijesta, te dio akvatorija u Malostonskom zaljevu, koristiti u svrhu prihvata plovnih objekata u službi gradnje i održavanja građevine »Most kopno – Pelješac« i opskrbe gorivom, sukladno propisima kojima se uređuju prostorno uređenje i gradnja, bez prava naplate i uz obvezu ishođenja uvjeta sigurnosti plovidbe od teritorijalno nadležne lučke kapetanije.«.

II.

Na temelju ove Odluke ovlašćuje se ministar mora, prometa i infrastrukture da sklopi dodatak broj 1 Ugovoru o koncesiji pomorskog dobra, u roku 90 dana od dana objave ove Odluke u »Narodnim novinama«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/17

Urbroj: 50301-27/20-19-2

Zagreb, 1. veljače 2019.

Predsjednik
 mr. sc. Andrej Plenković, v. r.
### NN 13/2019 (6.2.2019.), Odluka o utvrđivanju rezultata izbora za članove Državnoodvjetničkog vijeća iz reda zamjenika državnih odvjetnika

DRŽAVNO ODVJETNIŠTVO REPUBLIKE HRVATSKE

260

Na temelju članka 9. stavka 2. Zakona o Državnoodvjetničkom vijeću (»Narodne novine«, broj 67/2018) Povjerenstvo za izbor članova Državnoodvjetničkog vijeća (u daljnjem tekstu: Povjerenstvo) objavljuje

ODLUKU

O UTVRĐIVANJU REZULTATA IZBORA ZA ČLANOVE DRŽAVNOODVJETNIČKOG VIJEĆA IZ REDA ZAMJENIKA DRŽAVNIH ODVJETNIKA

I.

Nakon provedenih izbora za članove Državnoodvjetničkog vijeća iz reda zamjenika državnih odvjetnika održanih 17. prosinca 2018. i ponovljenih izbora za IV.,V. i VII. mjesto održanih 28. siječnja 2019., Povjerenstvo je na temelju članka 26. Zakona o Državnoodvjetničkom vijeću utvrdilo konačne rezultate izbora za sedam (7) članova Vijeća iz reda zamjenika državnih odvjetnika.

II.

Povjerenstvo je utvrdilo da su za članove Državnoodvjetničkog vijeća iz reda zamjenika državnih odvjetnika izabrani:

Za prvo (I.) i drugo (II.) mjesto člana Državnoodvjetničkog vijeća:

ANDREA ŠURINA MARTON, zamjenica Glavnog državnog odvjetnika Republike Hrvatske i

DARKO KLIER, zamjenik Glavnog državnog odvjetnika Republike Hrvatske.

Za treće (III.) mjesto člana Državnoodvjetničkog vijeća:

SNJEŽANA FRKOVIĆ, zamjenica Glavnog državnog odvjetnika Republike Hrvatske.

Za četvrto (IV.) mjesto člana Državnoodvjetničkog vijeća:

MARIJO NEMČIĆ, zamjenik županijskog državnog odvjetnika u Županijskom državnom odvjetništvu u Velikoj Gorici.

Za peto (V.) mjesto člana Državnoodvjetničkog vijeća:

mr. sc. MIRKO GRUJIĆ, zamjenik županijske državne odvjetnice u Županijskom državnom odvjetništvu u Puli – Pola.

Za šesto (VI.) mjesto člana Državnoodvjetničkog vijeća:

ANDREA JEROMELA LUČIĆ, zamjenica općinske državne odvjetnice u Općinskom državnom odvjetništvu u Zagrebu.

Za sedmo (VII.) mjesto člana Državnoodvjetničkog vijeća:

DENIS RAJTEK, zamjenik općinske državne odvjetnice u Općinskom državnom odvjetništvu u Osijeku.

Broj: A-426/2018-105

Zagreb, 1. veljače 2019.

Predsjednica Povjerenstva
 zamjenica Glavnog državnog odvjetnika Republike Hrvatske
 Slava Stojić, v. r.
### NN 14/2019 (7.2.2019.), Zakon o izmjenama i dopuni Zakona o provedbi Uredbe (EU) br. 511/2014 o mjerama usklađivanja za korisnike Protokola iz Nagoye o pristupu genetskim resursima te poštenoj i pravičnoj podjeli dobiti koja proizlazi iz njihova korištenja u Uniji

HRVATSKI SABOR

278

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O PROVEDBI UREDBE (EU) BR. 511/2014 O MJERAMA USKLAĐIVANJA ZA KORISNIKE PROTOKOLA IZ NAGOYE O PRISTUPU GENETSKIM RESURSIMA TE POŠTENOJ I PRAVIČNOJ PODJELI DOBITI KOJA PROIZLAZI IZ NJIHOVA KORIŠTENJA U UNIJI

Proglašavam Zakon o izmjenama i dopuni Zakona o provedbi Uredbe (EU) br. 511/2014 o mjerama usklađivanja za korisnike Protokola iz Nagoye o pristupu genetskim resursima te poštenoj i pravičnoj podjeli dobiti koja proizlazi iz njihova korištenja u Uniji, koji je Hrvatski sabor donio na sjednici 25. siječnja 2019.

Klasa: 011-01/19-01/11
 Urbroj: 71-06-01/1-19-2
 Zagreb, 30. siječnja 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNI ZAKONA O PROVEDBI UREDBE (EU) BR. 511/2014 O MJERAMA USKLAĐIVANJA ZA KORISNIKE PROTOKOLA IZ NAGOYE O PRISTUPU GENETSKIM RESURSIMA TE POŠTENOJ I PRAVIČNOJ PODJELI DOBITI KOJA PROIZLAZI IZ NJIHOVA KORIŠTENJA U UNIJI

Članak 1.

U Zakonu o provedbi Uredbe (EU) br. 511/2014 o mjerama usklađivanja za korisnike Protokola iz Nagoye o pristupu genetskim resursima te poštenoj i pravičnoj podjeli dobiti koja proizlazi iz njihova korištenja u Uniji (»Narodne novine«, br. 20/18.) u članku 5. stavku 1. iza podstavka 2. dodaje se podstavak 3. koji glasi:

» – središnje tijelo državne uprave nadležno za inspekcijske poslove u području poljoprivrede i zaštite prirode.«.

Članak 2.

U članku 6. stavku 2. podstavak 3. briše se.

Dosadašnji podstavci 4., 5. i 6. postaju podstavci 3., 4. i 5.

Članak 3.

U članku 13. stavak 1. mijenja se i glasi:

»(1) Inspekcijski nadzor nad provedbom odredbi Uredbe (EU) br. 511/2014, Provedbene Uredbe (EU) 2015/1866 i ovoga Zakona provode inspekcija zaštite prirode i poljoprivredna inspekcija središnjeg tijela državne uprave nadležnog za inspekcijske poslove.«.

Članak 4.

Članak 14. mijenja se i glasi:

»(1) O provedenim stručnim nadzorima nadležno tijelo iz članka 5. stavka 1. podstavka 2. ovoga Zakona izvještava središnje tijelo državne uprave nadležno za poslove zaštite prirode najkasnije do 1. ožujka tekuće godine za nadzore provedene u prethodnoj godini.

(2) O provedenim inspekcijskim nadzorima nadležno tijelo iz članka 5. stavka 1. podstavka 3. ovoga Zakona izvještava središnje tijelo državne uprave nadležno za poslove zaštite prirode najkasnije do 1. ožujka tekuće godine za nadzore provedene u prethodnoj godini.«.

ZAVRŠNA ODREDBA

Članak 5.

Ovaj Zakon stupa na snagu osmoga dana od dana objave u »Narodnim novinama«, osim odredbi članaka 1. i 3. ovoga Zakona koje stupaju na snagu 1. travnja 2019.

Klasa: 022-03/19-01/02

Zagreb, 25. siječnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 14/2019 (7.2.2019.), Zakon o izmjeni i dopunama Zakona o nasljeđivanju

HRVATSKI SABOR

281

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNAMA ZAKONA O NASLJEĐIVANJU

Proglašavam Zakon o izmjeni i dopunama Zakona o nasljeđivanju, koji je Hrvatski sabor donio na sjednici 25. siječnja 2019.

Klasa: 011-01/19-01/14

Urbroj: 71-06-01/1-19-2

Zagreb, 30. siječnja 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI I DOPUNAMA ZAKONA O NASLJEĐIVANJU

Članak 1.

U Zakonu o nasljeđivanju (»Narodne novine«, br. 48/03., 163/03., 35/05., 127/13. i 33/15.) u članku 190. riječi: »osim zahtjeva za zaštitu zakonitosti« brišu se.

Članak 2.

U članku 226. iza stavka 4. dodaju se stavci 5., 6., 7. i 8. koji glase:

»(5) Ako sud ne raspolaže podatkom o osobnom identifikacijskom broju ostavitelja, nasljednika ili osobe kojoj je u vezi s nasljeđivanjem ostavitelja pripalo pravo na zapis ili neko drugo pravo iz ostavine, sud će pribaviti taj podatak po službenoj dužnosti od Ministarstva financija, Porezne uprave.

(6) Ministarstvo financija, Porezna uprava dužna je u roku od osam dana, na zahtjev suda, uz dostavu podataka o imenu, prezimenu, datumu rođenja ili broju osobne iskaznice za fizičke osobe, odnosno nazivu i matičnom broju pravne osobe, dati podatak o osobnom identifikacijskom broju.

(7) Ako Ministarstvo financija, Porezna uprava obavijesti sud o nemogućnosti dostave podataka o osobnom identifikacijskom broju, sud će donijeti rješenje o nasljeđivanju bez navođenja osobnog identifikacijskog broja ostavitelja, nasljednika ili osobe kojoj je u vezi s nasljeđivanjem ostavitelja pripalo pravo na zapis ili neko drugo pravo iz ostavine.

(8) U slučaju iz stavka 7. ovoga članka sud će u rješenje o nasljeđivanju, uz podatke iz stavka 2. točaka 3. i 5. ovoga članka, za nasljednike i osobe kojima je u vezi s nasljeđivanjem ostavitelja pripalo pravo na zapis ili neko drugo pravo iz ostavine unijeti druge podatke kojima raspolaže, primjerice: podatke o broju osobne isprave, datumu rođenja, imenu roditelja, državljanstvu, za osobe koje su u braku njihovo prezime koje su imale prije sklapanja braka.«.

Članak 3.

U članku 227. stavku 2. iza riječi: »tijelu« dodaju se riječi: »i nadležnom zemljišnoknjižnom sudu najkasnije u roku od 15 dana nakon isteka mjeseca u kojem je rješenje postalo pravomoćno«.

Članak 4.

U postupcima u kojima do dana stupanja na snagu ovoga Zakona nije doneseno rješenje o nasljeđivanju primjenjivat će se članak 2. ovoga Zakona.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/18-01/82

Zagreb, 25. siječnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 14/2019 (7.2.2019.), Rješenje o razrješenju ravnatelja Ureda Koordinacije za upravljanje državnom imovinom – tajnika

VLADA REPUBLIKE HRVATSKE

286

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 11. stavka 2. Poslovnika Vlade Republike Hrvatske (»Narodne novine«, br. 154/11, 121/12, 7/13, 61/15, 99/16 i 57/17), Vlada Republike Hrvatske je na sjednici održanoj 30. siječnja 2019. godine donijela

RJEŠENJE

O RAZRJEŠENJU RAVNATELJA UREDA KOORDINACIJE ZA UPRAVLJANJE DRŽAVNOM IMOVINOM – TAJNIKA

Razrješuje se DALIBOR ŠEMPER položaja ravnatelja Ureda Koordinacije za upravljanje državnom imovinom – tajnika.

Klasa: 080-02/19-02/06
 Urbroj: 50301-15/07-19-02
 Zagreb, 30. siječnja 2019.

Predsjednik
 mr. sc. Andrej Plenković, v. r.
### NN 14/2019 (7.2.2019.), Rješenje o razrješenju ravnatelja Ureda Koordinacije za sustav domovinske sigurnosti i hrvatske branitelje – tajnika

VLADA REPUBLIKE HRVATSKE

285

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 11. stavka 2. Poslovnika Vlade Republike Hrvatske (»Narodne novine«, br. 154/11, 121/12, 7/13, 61/15, 99/16 i 57/17), Vlada Republike Hrvatske je na sjednici održanoj 30. siječnja 2019. godine donijela

RJEŠENJE

O RAZRJEŠENJU RAVNATELJA UREDA KOORDINACIJE ZA SUSTAV DOMOVINSKE SIGURNOSTI I HRVATSKE BRANITELJE – TAJNIKA

Razrješuje se DALIBOR ŠEMPER položaja ravnatelja Ureda Koordinacije za sustav domovinske sigurnosti i hrvatske branitelje – tajnika.

Klasa: 080-02/19-02/05
 Urbroj: 50301-15/07-19-02
 Zagreb, 30. siječnja 2019.

Predsjednik
 mr. sc. Andrej Plenković, v. r.
### NN 14/2019 (7.2.2019.), Rješenje o imenovanju ravnateljice Ureda Koordinacije za sustav domovinske sigurnosti i hrvatske branitelje – tajnice

VLADA REPUBLIKE HRVATSKE

287

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 11. stavka 2. Poslovnika Vlade Republike Hrvatske (»Narodne novine«, br. 154/11, 121/12, 7/13, 61/15, 99/16 i 57/17), Vlada Republike Hrvatske je na sjednici održanoj 30. siječnja 2019. godine donijela

RJEŠENJE

O IMENOVANJU RAVNATELJICE UREDA KOORDINACIJE ZA SUSTAV DOMOVINSKE SIGURNOSTI I HRVATSKE BRANITELJE – TAJNICE

Imenuje se NINA BAN GLASNOVIĆ ravnateljicom Ureda Koordinacije za sustav domovinske sigurnosti i hrvatske branitelje – tajnicom.

Klasa: 080-02/19-01/08
 Urbroj: 50301-15/07-19-02
 Zagreb, 30. siječnja 2019.

Predsjednik
 mr. sc. Andrej Plenković, v. r.
### NN 14/2019 (7.2.2019.), Rješenje o imenovanju ravnateljice Ureda Koordinacije za upravljanje državnom imovinom – tajnice

VLADA REPUBLIKE HRVATSKE

288

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 11. stavka 2. Poslovnika Vlade Republike Hrvatske (»Narodne novine«, br. 154/11, 121/12, 7/13, 61/15, 99/16 i 57/17), Vlada Republike Hrvatske je na sjednici održanoj 30. siječnja 2019. godine donijela

RJEŠENJE

O IMENOVANJU RAVNATELJICE UREDA KOORDINACIJE ZA UPRAVLJANJE DRŽAVNOM IMOVINOM – TAJNICE

Imenuje se NINA BAN GLASNOVIĆ ravnateljicom Ureda Koordinacije za upravljanje državnom imovinom – tajnicom.

Klasa: 080-02/19-01/09
 Urbroj: 50301-15/07-19-02
 Zagreb, 30. siječnja 2019.

Predsjednik
 mr. sc. Andrej Plenković, v. r.
### NN 14/2019 (7.2.2019.), Odluka o raspisivanju prijevremenih izbora za Županijsku skupštinu Ličko-senjske županije, Gradsko vijeće Grada Iloka, Gradsko vijeće Grada Ogulina i Općinsko vijeće Općine Davor

VLADA REPUBLIKE HRVATSKE

284

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12 i 121/16), Vlada Republike Hrvatske je na sjednici održanoj 7. veljače 2019. godine donijela

ODLUKU

O RASPISIVANJU PRIJEVREMENIH IZBORA ZA ŽUPANIJSKU SKUPŠTINU LIČKO-SENJSKE ŽUPANIJE, GRADSKO VIJEĆE GRADA ILOKA, GRADSKO VIJEĆE GRADA OGULINA I OPĆINSKO VIJEĆE OPĆINE DAVOR

I.

Raspisuju se prijevremeni izbori za članove Županijske skupštine Ličko-senjske županije, članove Gradskog vijeća Grada Iloka, članove Gradskog vijeća Grada Ogulina i članove Općinskog vijeća Općine Davor.

II.

Za dan provedbe izbora određuje se nedjelja, 10. ožujka 2019. godine.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/46
 Urbroj: 50301-25/06-19-2
 Zagreb, 7. veljače 2019.

Predsjednik
 mr. sc. Andrej Plenković, v. r.
### NN 15/2019 (13.2.2019.), Odluka o postavljanju izvanrednog i opunomoćenog veleposlanika Republike Hrvatske u Državi Libiji, sa sjedištem u Kairu

PREDSJEDNICA REPUBLIKE HRVATSKE

294

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/18-01/03, urbroj: 50301-15/07-19-09 od 28. siječnja 2019., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

TOMISLAV BOŠNJAK, izvanredni i opunomoćeni veleposlanik Republike Hrvatske u Arapskoj Republici Egiptu, sa sjedištem u Kairu, postavlja se i za izvanrednog i opunomoćenog veleposlanika Republike Hrvatske u Državi Libiji, sa sjedištem u Kairu.

Ova Odluka stupa na snagu danom donošenja.

Klasa: 018-07/19-02/02
 Urbroj: 71-06-01/1-19-2
 Zagreb, 31. siječnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 15/2019 (13.2.2019.), Rješenje o razrješenju pomoćnice ministra rada i mirovinskoga sustava

VLADA REPUBLIKE HRVATSKE

297

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 7. veljače 2019. godine donijela

RJEŠENJE

O RAZRJEŠENJE POMOĆNICE MINISTRA RADA I MIROVINSKOGA SUSTAVA

Razrješuje se KAROLINA IVANKOVIĆ dužnosti pomoćnice ministra rada i mirovinskoga sustava, na osobni zahtjev.

Klasa: UP/I 080-02/19-02/08
 Urbroj: 50301-15/07-19-02
 Zagreb, 7. veljače 2019.

Predsjednik
 mr. sc. Andrej Plenković, v. r.
### NN 15/2019 (13.2.2019.), Rješenje o imenovanju pomoćnika ministra rada i mirovinskoga sustava

VLADA REPUBLIKE HRVATSKE

298

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 7. veljače 2019. godine donijela

RJEŠENJE

O IMENOVANJU POMOĆNIKA MINISTRA RADA I MIROVINSKOGA SUSTAVA

Imenuje se DRAŽEN OPALIĆ pomoćnikom ministra rada i mirovinskoga sustava.

Klasa: UP/I 080-02/19-01/08
 Urbroj: 50301-15/07-19-02
 Zagreb, 7. veljače 2019.

Predsjednik
 mr. sc. Andrej Plenković, v. r.
### NN 15/2019 (13.2.2019.), Rješenje o imenovanju pomoćnice ministra graditeljstva i prostornoga uređenja

VLADA REPUBLIKE HRVATSKE

299

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 41. stavka 3. Zakona o sustavu državno uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 7. veljače 2019. godine donijela

RJEŠENJE

O IMENOVANJU POMOĆNICE MINISTRA GRADITELJSTVA I PROSTORNOGA UREĐENJA

Imenuje se SANJA ŠABAN pomoćnicom ministra graditeljstva i prostornoga uređenja, s danom 11. veljače 2019. godine.

Klasa: UP/I 080-02/19-01/07
 Urbroj: 50301-15/07-19-02
 Zagreb, 7. veljače 2019.

Predsjednik
 mr. sc. Andrej Plenković, v. r.
### NN 15/2019 (13.2.2019.), Rješenje o razrješenju nacionalnog koordinatora Procesa suradnje u jugoistočnoj Europi (SEECP)

VLADA REPUBLIKE HRVATSKE

300

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 7. veljače 2019. godine donijela

RJEŠENJE

O RAZRJEŠENJU NACIONALNOG KOORDINATORA PROCESA SURADNJE U JUGOISTOČNOJ EUROPI (SEECP)

Razrješuje se MARIO HORVATIĆ dužnosti nacionalnog koordinatora Procesa suradnje u jugoistočnoj Europi (SEECP).

Klasa: 080-02/19-02/08
 Urbroj: 50301-15/07-19-02
 Zagreb, 7. veljače 2019.

Predsjednik
 mr. sc. Andrej Plenković, v. r.
### NN 15/2019 (13.2.2019.), Rješenje o imenovanju nacionalne koordinatorice Procesa suradnje u jugoistočnoj Europi (SEECP)

VLADA REPUBLIKE HRVATSKE

301

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 7. veljače 2019. godine donijela

RJEŠENJE

O IMENOVANJU NACIONALNE KOORDINATORICE PROCESA SURADNJE U JUGOISTOČNOJ EUROPI (SEECP)

Imenuje se VESNA TERZIĆ nacionalnom koordinatoricom Procesa suradnje u jugoistočnoj Europi (SEECP).

Klasa: 080-02/19-01/11
 Urbroj: 50301-15/07-19-02
 Zagreb, 7. veljače 2019.

Predsjednik
 mr. sc. Andrej Plenković, v. r.
### NN 15/2019 (13.2.2019.), Rješenje o razrješenju nacionalne koordinatorice Srednjoeuropske inicijative (SEI)

VLADA REPUBLIKE HRVATSKE

302

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 7. veljače 2019. godine donijela

RJEŠENJE

O RAZRJEŠENJU NACIONALNE KOORDINATORICE SREDNJOEUROPSKE INICIJATIVE (SEI)

Razrješuje se mr. sc. IVANA ŽIVKOVIĆ dužnosti nacionalne koordinatorice Srednjoeuropske inicijative (SEI).

Klasa: 080-02/19-02/09
 Urbroj: 50301-15/07-19-02
 Zagreb, 7. veljače 2019.

Predsjednik
 mr. sc. Andrej Plenković, v. r.
### NN 15/2019 (13.2.2019.), Rješenje o imenovanju nacionalne koordinatorice Srednjoeuropske inicijative (SEI)

VLADA REPUBLIKE HRVATSKE

303

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 7. veljače 2019. godine donijela

RJEŠENJE

O IMENOVANJU NACIONALNE KOORDINATORICE SREDNJOEUROPSKE INICIJATIVE (SEI)

Imenuje se VESNA TERZIĆ nacionalnom koordinatoricom Srednjoeuropske inicijative (SEI).

Klasa: 080-02/19-01/12
 Urbroj: 50301-15/07-19-02
 Zagreb, 7. veljače 2019.

Predsjednik
 mr. sc. Andrej Plenković, v. r.
### NN 16/2019 (15.2.2019.), Pravila o obliku, sadržaju i postupku izdavanja službene iskaznice članovima Državnoodvjetničkog vijeća

DRŽAVNOODVJETNIČKO VIJEĆE

350

Na temelju članka 34. Zakona o Državnoodvjetničkom vijeću (»Narodne novine«« broj 67/2018, u daljnjem tekstu: Zakon) na 72. sjednici Državnoodvjetničkog vijeća održanoj 31. siječnja i 1. veljače 2019. donijelo je

PRAVILA

O OBLIKU, SADRŽAJU I POSTUPKU IZDAVANJA SLUŽBENE ISKAZNICE ČLANOVIMA DRŽAVNOODVJETNIČKOG VIJEĆA

Članak 1.

Ovim Pravilima propisuje se postupak izdavanja, oblik i sadržaj službene iskaznice člana Državnoodvjetničkog vijeća (u daljnjem tekstu: Vijeće) i postupak njenog izdavanja.

Članak 2.

Službena iskaznica iz članka 1. ovih Pravila pravokutnog je oblika veličine 8,5×5×5 cm, a sačinjena od kartonske podloge ili pergamenta (bijele boje s utisnutim ornamentom u obliku krugova unutar kojih su stilizirana slova »DOV« blijedo-crvene boje).

Na službenoj iskaznici nalazi se fotografija člana Vijeća veličine 28x32 mm.

Grb Republike Hrvatske otisnut je na službenoj iskaznici u izvornim bojama.

Službena iskaznica izrađuje se tehnikom zaštitnog tiska.

Članak 3.

Službenu iskaznicu članu Vijeća izdaje predsjednik, a predsjedniku njegov zamjenik.

Članak 4.

O izdanim službenim iskaznicama vodi se evidencija.

Evidencija službenih iskaznica sadrži redni broj, prezime i ime člana Vijeća kojem je izdana službena iskaznica, osobni identifikacijski broj (OIB) člana Vijeća, datum izdavanja, datum zadnjeg dana dužnosti članu Vijeća, datum i razlog privremenog oduzimanja službene iskaznice, te rubriku za napomene.

Članak 5.

Službena iskaznica oduzima se članu Vijeća ako ga se udalji od obavljanja dužnosti, a poništava se s danom prestanka dužnosti člana u Vijeću.

Članak 6.

Ako član Vijeća izgubi službenu iskaznicu ili je zbog drugog razloga ne posjeduje, dužan je o tome odmah izvijestiti Vijeće radi pokretanja postupka za brisanje iz evidencije nestale službene iskaznice i izdavanja nove.

Član Vijeća koji je izgubio službenu iskaznicu ili je zbog drugog razloga ne posjeduje, dužan je oglasiti je nevažećom u »Narodnim novinama« i podnijeti zahtjev za izdavanje nove službene iskaznice pod drugim brojem.

Nova službena iskaznica može se izdati nakon što je izgubljena ili nestala službena iskaznica oglašena nevažećom.

Članak 7.

Službena iskaznica izdaje se članovima Vijeća u roku od 30 dana nakon izbora za članove Vijeća.

Članovima Vijeća koji su izabrani do stupanja na snagu ovog Pravilnika, službena iskaznica će se izdati u roku od 30 dana od stupanja na snagu ovih Pravila.

Članak 8.

Obrazac službene iskaznice predsjednika i člana Vijeća s odgovarajućim sadržajem otisnuti su uz ova Pravila i čine njihov sastavni dio.

Članak 9.

Stupanjem na snagu ovih Pravila prestaju važiti Pravila o službenoj iskaznici članova Državnoodvjetničkog vijeća od 26. ožujka 2002. godine.

Članak 10.

Ova Pravila stupaju na snagu osmoga dana od dana objave u »Narodnim novinama«.

Broj: DOV-172/2018
 Zagreb, 1. veljače 2019.

Predsjednica
 Državnoodvjetničkog vijeća
 Snježana Frković, v. r.
### NN 16/2019 (15.2.2019.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Dubrovniku

DRŽAVNOODVJETNIČKO VIJEĆE

352

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018) odlučujući o zahtjevu za razrješenje TOME ŠOLETIĆA, na 72. sjednici održanoj 31. siječnja i 1. veljače 2019.,

odlučilo je

TOMO ŠOLETIĆ razrješava se dužnosti zamjenika općinskog državnog odvjetnika u Općinskom državnom odvjetništvu u Dubrovniku, s danom 25. ožujka 2019.

Broj: DOVO-2/2019
 Zagreb, 31. siječnja 2019.

Predsjednica
 Državnoodvjetničkog vijeća
 Snježana Frković, v. r.
### NN 16/2019 (15.2.2019.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Splitu

DRŽAVNOODVJETNIČKO VIJEĆE

353

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018) odlučujući o zahtjevu za razrješenje JOZE ŠANIĆA, na 72. sjednici održanoj 31. siječnja i 1. veljače 2019.,

odlučilo je

JOZO ŠANIĆ razrješava se dužnosti zamjenika općinskog državnog odvjetnika u Općinskom državnom odvjetništvu u Splitu, s danom 30. lipnja 2019.

Broj: DOVO-6/2019
 Zagreb, 31. siječnja 2019.

Predsjednica
 Državnoodvjetničkog vijeća
 Snježana Frković, v. r.
### NN 16/2019 (15.2.2019.), Odluka o imenovanju zamjenica županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

354

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 72. sjednici održanoj 31. siječnja i 1. veljače 2019.

odlučilo je

I. MARINA SOLDO PETRINIĆ, zamjenica općinskog državnog odvjetnika u Općinskom državnom odvjetništvu u Zagrebu imenuje se za zamjenicu županijskog državnog odvjetnika u Županijskom državnom odvjetništvu u Zagrebu

II. NATALI NOVAK KOŠTIĆ zamjenica općinskog državnog odvjetnika u Općinskom državnom odvjetništvu u Zagrebu imenuje se za zamjenicu županijskog državnog odvjetnika u Županijskom državnom odvjetništvu u Zagrebu

III. SNJEŽANA MARJANOVIĆ, zamjenica općinskog državnog odvjetnika u Općinskom državnom odvjetništvu u Zlataru, raspoređena na mjesto zamjenice ravnatelja Ureda za suzbijanje korupcije i organiziranog kriminaliteta imenuje se za zamjenicu županijskog državnog odvjetnika u Županijskom državnom odvjetništvu u Zagrebu.

IV. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-60/2018-5
 Zagreb, 31. siječnja 2019.

Predsjednica
 Državnoodvjetničkog vijeća
 Snježana Frković, v. r.
### NN 16/2019 (15.2.2019.), Odluka o imenovanju i prestanku mandata članova Nacionalnoga zdravstvenog vijeća

HRVATSKI SABOR

320

Na temelju članka 81. Ustava Republike Hrvatske i članka 146. stavka 1. Zakona o zdravstvenoj zaštiti (»Narodne novine«, 100/18.) Hrvatski sabor na sjednici 8. veljače 2019. donio je

ODLUKU

O IMENOVANJU I PRESTANKU MANDATA ČLANOVA NACIONALNOGA ZDRAVSTVENOG VIJEĆA

I.

Za članove Nacionalnoga zdravstvenog vijeća na mandat od četiri godine imenuju se:

– prof. dr. sc. DARKO CHUDY

– prof. dr. sc. DRAGAN LJUTIĆ

– prof. dr. sc. MARICA MEDIĆ-ŠARIĆ

– prof. dr. sc. JASMINKA MILAS-AHIĆ

– prof. dr. sc. RAJKO OSTOJIĆ

– prim. dr. ŽELJKO PLAZONIĆ

– prof. dr. sc. KATICA PRSKALO

– akademik ŽELJKO REINER

– akademkinja MIRNA ŠITUM.

II.

Dosadašnjim članovima Nacionalnoga zdravstvenog vijeća prestaje mandat danom donošenja ove Odluke.

Klasa: 021-13/18-07/47

Zagreb, 8. veljače 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 16/2019 (15.2.2019.), Rješenje o određivanju područja stalnog graničnog prijelaza za pogranični promet Gornji Čemehovec

POLICIJSKA UPRAVA KRAPINSKO-ZAGORSKA

333

Na temelju članka 12. Zakona o nadzoru državne granice (»Narodne novine« broj 83/13 i 27/16), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj 150/04), Policijska uprava krapinsko-zagorska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA POGRANIČNI PROMET GORNJI ČEMEHOVEC

Članak 1.

Područje stalnog graničnog prijelaza za pogranični promet Gornji Čemehovec, smješteno je na lokalnoj cesti broj 22074., koja se proteže od državne granice s Republikom Slovenijom do 36,3 metara u Republiku Hrvatsku, s pripadajućim zelenim površinama.

Članak 2.

Ukupna površina stalnog graničnog prijelaza za pogranični promet Gornji Čemehovec iznosi 807 m2.

Članak 3.

Područje stalnog pograničnog prijelaza za pogranični promet Gornji Čemehovec obuhvaća katastarsku česticu broj 542/2., k.o. Gornji Čemehovec. Dužina graničnog prijelaza iznosi 36,3 metara i to od državne granice s Republikom Slovenijom za 19,1 metara do mjesta obavljanja granične kontrole i od mjesta obavljanja granične kontrole u Republiku Hrvatsku za 17,2 metara. Širina graničnog prijelaza u najširoj točki iznosi 18,6 metara, a u najužoj točki iznosi 15,30 metara.

Na području graničnog prijelaza nalazi se dio mosta preko rijeke Sutle u dužini od 14,5 metara, centralni montažni objekt koji se sastoji od dva kontejnerska objekta površine 30 m2 kojeg koriste službenici policije, nadstrešnica veličine 10x10 metara, ulazna i izlazna traka namijenjena za odvijanje putničkog prometa s elektrificiranim rampama, jarbol sa zastavom Republike Hrvatske, jarbol sa zastavom Europske unije i 4 parkirna mjesta za potrebe policije.

Članak 4.

Na temelju članka 2. stavak 4. Zakona o potvrđivanju Sporazuma između Vlade Republike Hrvatske i Vlade Republike Slovenije o jednostavnijem obavljanju granične kontrole u cestovnom i željezničkom prometu (»Narodne novine – Međunarodni ugovori« broj 2/04 od 17. 3. 2004.), sukladno Dogovoru Vlade Republike Hrvatske i Vlade Republike Slovenije o uvođenju zajedničkih službenih mjesta za obavljanje granične kontrole, od 12. 6. 2013. godine i sukladno dogovoru o dopuni Dogovora između Vlade Republike Hrvatske i Vlade Republike Slovenije o uvođenju zajedničkih službenih mjesta za obavljanje granične kontrole, od 23. 1. 2015. godine, hrvatska granična policija od 1. 7. 2013. godine obavlja graničnu kontrolu na slovenskom državnom području, zajedničkom službenom mjestu za obavljanje granične kontrole, graničnom prijelazu Gornji Čemehovec – Stara Vas Bizeljsko.

Udaljenost od granične crte (državne granice) do mjesta obavljanja granične kontrole na slovenskoj strani iznosi 45 metara.

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-17-13/1-464/13-2019.

Zabok, 28. siječnja 2019.

Načelnik
 Darko Car, v. r.